- Paul Evans? - Bocsika!
Bármit is árultok, nem kérek.
- Nem futja rá. - Nem árulunk. Kérdezünk.
- Sam Haigről. - Mi van vele?
- Maga talált rá? - Igen.
Érintett az egyik ügyünkben.
- Sam négy éve meghalt. - Igen. Szeptember 26-án.
Egy Merritt Lingard nevű nő pedig 27-én tűnt el.
- Értem. - Valami közük volt egymáshoz.
- Milyen értelemben? - Ezt próbáljuk kideríteni.
Az adrenalin a lényeg? A kaland? A veszély?
Nem, a mászás nem erről szól. Koncentrációt igényel. Afféle meditáció.
- Az ujjaikon lógva meditálnak? - Aha. Ezt csak az érti, aki kipróbálta.
- Haigről is van itt fotó? - Igen.
- Melyikük Haig? - Ő az.
Víg kedélyű srác.
Itt pipa volt, mert lefotóztam.
- Elvihetem? - Persze.
Kösz! Mesélje el, hogy talált rá!
Korán reggel kimentem fotókat készíteni a weboldalunkra,
és megláttam Sam kocsiját a parkolóban.
Mennyire korán?
A kapu még zárva volt. Nekem volt hozzá kulcsom,
Sam kocsiját viszont nyilván bezárták oda éjszakára.
Mitől zuhanhatott le? Azon túl, hogy nem kapaszkodott.
Nem tudom. Csak azt, hogy megszegte a legfőbb szabályt.
Soha nem mászunk egyedül.
- Akkor miért csinálta? - Nem tudom.
Talán túl sok Alex Honnold-filmet látott,
és kötél nélkül akart felmászni.
Mint valami idióta. Szolgálják ki magukat!
Köszönjük.
Ezek szerint szerette a veszélyt?
Sam? Az egész élete arról szólt.
De ő inkább kalandvágynak hívta.
Így akarta elterelni a gondolatait.
Állítólag unta, hogy folyton gyilkosok és hasonlók után nyomoz.
Hiszi a piszi.
- Nem kedvelte őt? - De igen.
Csak az nem tetszett, hogy együtt lógott Paullal.
- Miért? - Mondjuk azért, mert pszichopata volt.
- Chloe! Ne már! - De az volt.
Meg sem lepődtem, hogy lezuhant.
Csak örültem, hogy Paul nem volt vele.
Ő is tudta, hogy nem kedvelted a társaságát.
- Mert állandóan rajtad lógott. - Magányos volt.
Ki mint vet, úgy arat.
Vagyis magának köszönheti, hogy meghalt?
Az elkerülhetetlen volt.
Nem tudom, hogy Samnek viszonya volt-e… Hogy is hívják a nőt?
- Merritt Lingard. - Igen. Vele.
De ha volt is, nekem sosem említette.
De ha meg munkakapcsolatban álltak, arról úgysem beszélt volna.
Ezt még nem tudjuk.
De volt, akikről beszélt? Barátokról? Rokonokról? A barátnőjéről?
Magányos volt.
Amikor nem dolgozott, vagy itt volt, vagy a sziklán.
Paullal.
Értem.
Eleget kérdezősködtünk. Köszönjük.
Milyen gyakran mászott Sam azon a sziklán?
Hetente egyszer.
Konkrét napokon, vagy…
Nem, de későn ment, mikor már kevesen voltak.
Mennyi idő alatt lehet rá felmászni?
Samnek úgy 45 percig tartott.
- Kötél nélkül persze tovább. - Miért?
Mert olyankor az ember óvatosabb.
- Köszönöm. - Szívesen.
Szóval oda mászott fel kötélbiztosítás nélkül.
Erről nem gyilkosság ugrik be, csak egy kérdés: „Mi a tökömre számított?”
Itt legalább egy tucat tábla figyelmeztet a nyitvatartási időre,
és arra, hogy zárás után innen gépkocsival nem lehet kihajtani.
- Nem érdekelte. - Sam Haig vasárnap zuhant le.
Tudjuk, mert Paul Evans csak hétfőn talált rá, miután meglátta a kocsiját.
Egy héten egyszer mászott,
és 45 perc alatt ért fel. Vagy kötél nélkül egy óra alatt.
Értem, mire célzol.
Tudta, hogy nincs rá ideje. Ismerte a szabályokat. Akkor miért tette?
Vagy zakkant volt, ahogy a nő is mondta,
vagy valaki lelökte.
De miért?
Nem tudom, de ennek inkább Merritthez van köze, nem ehhez a helyhez.
Nem volt nála a kocsikulcs.
Az autó be volt zárva, minden felszerelése benne volt,
de kulcsot nem találtak.
Sem az öltözőben, sem a teremben,
sem nála, sem az esés közelében.
Nem vitatkozom. Gyanús.
Nagyon is. Ahogy Merritt-tel kapcsolatban is minden.
Ahonnan én jövök, ott a tények ilyen szintű figyelmen kívül hagyása
sosem a hozzáértés hiányából fakad.
MEGOLDATLAN ÜGYEK OSZTÁLYA
SAM HAIG SAM HAIG HARAGOSAI
- Sam Haig. Nem gondoltam, hogy eljön. - Nem maradok.
- Nem? - Ne zaklassa az asszisztensemet!
- Ezt Sabrine mondta? - Nem. Én mondom.
Értem.
Nem kívánok a munkámról nyilatkozni egy újságírónak.
Megértettem.
Akkor…
köszönöm, hogy ezt személyesen közölte velem.
Legalább eszem valamit.
A hagymaleves állítólag szuper!
- Maga nem életrajzi írásokat készít. - Nem. Már nem.
- A szervezett bűnözésről cikkezik. - Igaz.
- Akkor rólam miért akart írni? - Nem akartam.
Mint mondta, az nem az én műfajom, de felkértek rá.
- Értem. - A szerkesztőm ötlete volt.
Látott önnel egy interjút,
amiben kifejtette, hogy bűn nem marad büntetlenül,
és ez felkeltette az érdeklődését.
- És a magáét nem? - Csak tettem a dolgom.
- Találtam is ezt-azt. - De?
De az jobban érdekel, amiről nem találtam semmit.
- Például? - A múltja.
- Ami Mhòrban történt. - Mire gondol?
Arra, amiről nem beszél.
Az egyetemről és a munkájáról szívesen nyilatkozik,
de önmagáról soha nem árul el semmit.
Mert én vagyok az életem legunalmasabb része.
Elgondolkodtató.
Én nem teszem közszemlére a magánéletemet.
- Az csak az enyém. - Szeretne rejtély maradni. Értem.
Sam! Ez baromság.
Ne adja a cuki fiút! Öntsünk tiszta vizet a pohárba!
Valami mocskos dolgot szimatol nálunk az ügyészségen.
Vajon mihez lehet köze? Nem is tudom. Esetleg a szervezett bűnözéshez?
Hát ezért jött ide személyesen! Szemügyre akart venni.
Helyes. Én is ezt tenném.
Na és mi az igazság? Tényleg bűzlik valami Dániában?
Fogalmam sincs róla, de ha ilyet kérdez, magának biztos van.
Az apja halász. Ugye?
Akkor tudja, hogy ha egy hajónak van gyenge pontja,
az előbb-utóbb léket kap.
És ebben a csodás metaforában én a gyenge pont lennék, vagy a lék?
- Talán csak egy süllyedő hajó utasa. - Itt maga a rejtély.
- Tényleg? - Vagy inkább egy fantom.
Számos vezércikket írt, és jó sok díjat kapott.
Viszont
életrajz nuku.
Közösségimédia-profil, friss fotók sehol.
A képeken kövérnek tűnök.
A témái és az érintett személyek miatt gondolom, elkél az óvatosság.
Csak ha életben akarok maradni.
Nem lehetek a saját cikkeim alanya.
Ebben a tekintetben egy csónakban evezünk,
hogy úgy mondjam.
Jó étvágyat a leveshez, Mr. Haig!
Hahó!
- Ó! Jó napot! - Segítsek?
Igen, az jó lenne. Köszönöm.
Csak ezt kéne…
- Hová visszük? - Oda. Bocsánat!
- Jesszus! - Nehezebb, mint gondoltam.
Meg kell fordítani.
Oké. Így jó. Akkor itt megfogom…
- Ja! - Úgy.
- Megvan? - Igen. Fogom.
Jó. Szuper! Köszönöm!
- Én csak… - Egy pillanat!
Most már jó.
Carlt keresem.
Milyen ügyben?
Időpontja volt hozzám, de persze nem jött el.
Megosztanám vele, hogy most mit érzek.
És ki is maga?
Rachel Irving a HR-ről.
- Dr. Sonnenberg helyettese? - Nyomozónak kéne lennie.
Carl a múltkor mesélte valakinek, hogy milyen szemrevaló.
Az egy piszoár?
Na és Sally visszajön?
Dr. Sonnenberg.
Nem hiszem.
Járt hozzá?
A kényszerbetegsége miatt?
De már nem kell. Csak egyszer vagy kétszer voltam nála.
Lehet, hogy kicsit többször, de az már jó régen volt.
Kedves nő.
Ért egy kis trauma. Meg ott volt a kényszerbetegségem is.
És az ADHD-m. Meg a BED-szindrómám.
Hű! Az ábécé betűi összefogtak maga ellen.
- Taccsra tettek rendesen. - A teniszlabdák segítettek?
Nem igazán. Nem. De Sally nagyon igyekezett, és…
Már határozottan fogok kezet.
- Na és hogy érzi magát? - Jobban.
De még nem tökéletes. Néha beugranak emlékképek, de…
- Ez van. - Értem.
Nem kell beszélnie róla.
Köszönöm.
- Komoly ügynek tűnik. - Hát igen.
Azt hittem, Carl csak túloz.
Nem. Carl nem szokott hazudni.
Komoly dolgokkal kapcsolatban nem. Csak magáról.
Az ember már csak ilyen. Nem igaz? Ösztönösen védi magát.
Szerintem az ember inkább bizonytalan, csalódott és depressziós.
Hogy is hívják?
Rose.
Rose! Nem muszáj egy ismeretlenre hallgatnia,
de egy sötét pince talán nem a legjobb hely a maga számára.
Azt hiszem, egyszer találkoztam Merritt Lingarddal.
- Munkaügyben? - Nem. Egy partin az egyik exemmel.
Az ügyvédek ismerik egymást.
- Milyen volt Merritt? - Tartózkodó.
Most már mennem kéne. Ha majd találkozik Carllal…
Utas voltam egy üldözésnél, és elütöttünk egy gyalogost.
A Ferry Roadon? Egy nyugdíjast?
Nagyon sajnálom. Emlékszem az esetre.
Én is. Ez a baj.
Mit is üzen Carlnak?
Inkább hagyjuk! Semmi értelme. Úgysem érdekelné.
Biztos felelősnek érzi magát.
Miért?
Mindenért.
Örültem, Rose.
Azta!
Ez a kézfogás tényleg határozott.
Ez nem volt szokatlan tőle.
Sam Haig sok informátorával különféle szállodákban találkozott.
De utána eltűnt bármelyikük is? Ráadásul Sam halála után pont egy nappal.
Ezt nyilván nem tudom.
Egy sztorin dolgozhatott Merritt-tel, ami őt is veszélybe sodorhatta?
Ha igen, most hallok róla először. De ez sem lett volna szokatlan tőle.
- Maga volt a szerkesztője. - Akkor sem tudtam a dolgairól.
Óvatosságból kerülte a feltűnést.
- Hogyan? - Beszéltünk, de csak ritkán találkoztunk.
Vidéken élt, cserélgette a telefonját.
Talán nem is Sam Haig volt a neve.
Mi csak távolról tartottuk egymással a kapcsolatot.
Attól még csak tudta, hogy min dolgozik.
Csak miután úgy gondolta, ideje beavatnia. Addig pedig tette a dolgát.
- Készített jegyzeteket? - Biztosan.
De az információt, hogy hol tartotta őket, valószínűleg magával vitte a sírba.
És ez minden bizonnyal jobb is így.
- Nem is volt kíváncsi? - Dehogynem. Baromira.
Igyekeztünk előkeríteni valamit abból, amin dolgozott, de nem találtunk semmit.
Ez már önmagában is érdekes.
De mint mondtam, nem tudom, Sam kikkel vette körül magát.
- Közülük lökhette le valaki a szikláról? - Ez biztos furcsán hangzik tőlem,
de nem minden mögött rejlik összeesküvés.
Ahogy Freud mondta, olykor a szivar csupán egy szivar.
Máskor viszont egy nagy, lüktető…
Köszönjük, hogy időt szánt ránk.
Köszönjük.
Így most te is láthatod az új otthonunkat.
Bizony! Lent vagyunk a kurva alagsorban.
Sok itt a raktárhelyiség.
Sisakok. Hogy ne felejtsük el őket.
Ez itt a góré asztala, ez Akramé, ez pedig itt az enyém.
És itt találhatók a fürdők.
Van itt néhány gyönyörűséges zuhanyzó,
egy gusztustalan mosdó
és pár undorító vécé, amit a patkányok is elkerülnek.
Nem is tudtam, hogy idelent ilyenek vannak.
Jó rég használhatták.
Kérhetek egy zsepit?
Bocs, hogy úgy kiborultam a múltkor.
- Kösz, hogy segítettél. - Az a táblátok?
Igen. Megnézed?
Nem, mutass még piszoárokat! Persze hogy meg.
- Hát az a kormorán meg mit keres ott? - Mi?
Az a madár a sapkán.
Ja, az egy boobrie.
Lófaszt! Az egy kormorán. Létező állat, nem egy vidrákat zabáló skót vízilény.
- Létezik vidrát evő madár? - Nem. A boobrie egy kitalált alakváltó.
Óriási rovarrá is változhat, ami lovak vérét szívja.
- Tényleg? - Aha.
De az ott tuti egy kormorán.
Honnan tudod?
Mert halász vagyok, baszki! Vagyis voltam.
Mit keres a táblátokon?
Akármi is ez, szerintem megehette Merrittet.
Mi?
William kétszer is látott valakit ilyen sapkában.
- A hajón és otthon is. - Otthon?
Elvileg a házuknál ólálkodott az illető.
- Elvileg? - William nehezen fejezi ki magát.
Ezt rajzolta, miután megszökött az Egley House-ból.
Ezt pedig mielőtt a nővére eltűnt.
Megtennél valamit?
Beszkennelnéd és átküldenéd ezeket?
Persze.
Főnyomozó! Dennis Piper vagyok. Ott voltam a sajtótájékoztatón.
Mázlista.
- Hallotta a hírt? - Milyen hírt?
Anderson járőr menyasszonyáról. Őt lőtték le a Leith Parkban.
Tudom, ki ő, bassza meg! Mi van a menyasszonyával?
Ma kislánya született. Van ennek kapcsán mondanivalója?
Van. Menjen a picsába!
Nem üzen neki semmit? Bocsánatot sem kér?
Magát okolja, Morck! Szerinte magának kellett volna meghalnia.
Ebben igaza lehet.
Carl!
Carl nincs idelent.
Tudom, asszonyom. Szabadnapot vett ki.
Na persze. Tájékoztasson a fejleményekről!
Azt inkább Morck főnyomozónak kéne.
Hallgatom. Avasson be mindenbe!
Rendben.
Nos, vizsgáljuk, hol járhatott Merritt Lingard az eltűnése előtt,
és igyekszünk feltérképezni a személyiségét.
Mit tudnak róla?
Annyit, hogy ellentmondásos figura volt.
Vagyis nem sok mindent.
Nem. Még nem.
Történt egy incidens a Lingard-házban.
Egy incidens?
Igen, úgy tűnik.
Egy fiatalembert, aki két lánnyal elfoglalta a házat,
repedt légcsővel kezeltek a kórházban.
- Fájdalmas lehetett. - Ne csinálja!
- Nem repesztettem meg a légcsövét. - Nem is állítottam.
Mármint nem okoztam repedést, csak némi zúzódást.
Meg is repeszthettem volna,
de akkor nem tudott volna beszélni.
Hol tanult ilyen technikákat?
Szíria zord részén nőttem fel.
Most nem minden zord arrafelé?
Vannak gyönyörű részek is.
De ugye tudja, hogy most nem Szíriában van? Maga nem rendőr.
- Tudom, asszonyom. - Ön Carl asszisztense.
Ami megtiszteltetés számomra.
Csak mert ha bármi történne, miközben maga rendőrt játszik,
és légcsőrepesztés nélkül gigákat zúz,
azért mindannyian pokoli árat fizetnénk.
Világos, asszonyom. Értem.
Remek! Folyamatosan tájékoztassanak!
NEKEM KELLETT VOLNA MEGHALNOM
A kurva életbe!
- Ki a PR-osod? Visszakérném tőle a lóvét. - Úgy tudtam!
Itt vannak jó sebészek. Össze tudják varrni a szádat.
Nem azt akartad mondani, hogy: „Köszönöm, Carl! Óriási vagy!
Annyira, de annyira hálás vagyok neked a vadiúj, szuper laptopomért!”?
„Ez csak természetes, Hardy. Szívesen.”
Érdekes, hogy Rose-zal hozattad be.
Le van törve, te meg a cimbije vagy.
Azért letört, mert bunkó vagy.
Arra van gyógyszer. Épp ezen a helyen.
- Le akar nyűgözni. - Azt kétlem.
- Azért színlelhetnél valamit. - Abban mindig jobb voltál.
Ahogy mindenben.
Na jó. Először is…
- Ez egy kormorán. - Jó. Ha te mondod, elhiszem.
- Mi lehet? - Szerintünk valami logó.
- Ez igen, Sherlock! Kié? - Arra nem jöttünk rá.
Én sem.
Megnyugodtam. Jó tudni, hogy ellenőrzöd a munkámat.
Inkább elvégzem helyetted. Megvan az indíték, amiért kipécézhették.
- Sam Haiggel rossz fazonnal húztak ujjat. - Nem.
Akkor ki vele!
Ez a bűnelkövetés történetének egyik igen gyakori indítéka.
- Szerelem? - Pénz.
Tévedsz. A nő családja csóró.
Jamie Lingard tényleg az,
de Lila Lingard, született Lila Graham családjának volt pénze.
Honnan?
Halott ősöktől. Ez itt Nagy-Britannia.
Lecsekkoltad a kártyát, amivel a hotelben fizetett, mi?
- Úgy van. - Na és?
Egy vagyonkezelői számlához tartozik a Channel Islands Banknál, Jersey-n.
Sajnos a nyomok ott köddé válnak, ahogy a helyi burzsujok vagyona is.
Zseniális! Ez az indíték? Merrittet azért kapták el, hogy ellopják a pénzét?
Elképesztő, Watson!
- Jó reggelt, James! - Dr. Loo! Már szerda van?
Nem, de a legutóbbi MR-je olyan ígéretes volt,
hogy ma is megtornáztatom.
- Basszus! - Egész nap ágyban heverészne?
A legjobb dolgok ott történnek.
Maga ki? Mit keres itt? Miért zavarja a terápiát?
Ő Carl. A partnerem volt.
- Maga meleg? - A rendőrségnél.
Akkor miért nem tette hozzá ezt is?
Manapság érdemes egyértelműen fogalmazni.
Mi ez a rehabilitációs dolog?
Az orvos szerint nem fog felépülni.
Basszus! Maga aztán tud másokat lelkesíteni.
Én is orvos vagyok, és ahogy már Jamesnek elmondtam,
jobban ismerem őt, mint a másik doki,
aki emiatt még nem tud róla, hogy talán újra képes lesz járni.
- Talán. - Csak Jamestől függ.
- De eddig szépen javul. - Eddig.
- Na és ez mióta tart? - Nem régóta.
- Napokkal a műtét után érdemes elkezdeni. - Napokkal utána? Aha. Értem.
Ha sokáig várunk, a test elkezd felejteni.
Igen eredményes négy hónapot zártunk.
Dr. Loo ez alatt csak azt érti,
hogy látott nagyokat esni, és hallott káromkodni.
Én nem nevetek, maga meg nem káromkodik, különben tudja, mi lesz.
- Hé! - Ez javulás.
Ezt érezted, mi?
Egy kicsit.
Távozhat.
Jó.
Akkor csákány!
Püfölje csak nyugodtan a szarházit!
Carl! Moira látni akar.
Aha.
- Hallottad? - Igen. És már látott is.
Sokszor a legunalmasabb, legjelentéktelenebb részlet
visz közelebb a megoldáshoz. Ami megszokott, vagy ami attól eltér.
Négy év után nehéz rekonstruálni
valakinek az életvitelét,
ezért a bűntény előtti eseményekre koncentrálunk.
Ám ebben az esetben
jóval korábbról beszélünk.
- A picsába, Carl! - Meg kell vizsgál…
Hagyjuk a kiselőadást! Mindjárt elalszom. A lényeget! Merritt pénzéről beszélj!
Ezt csinálja egy mentor.
Ja. Abban profi vagy.
Oké.
Mit gondoltok Hardy „Merrittnek volt pénze” című elméletéről?
- Tudunk a vagyonkezelői alapról. - Amiből az eltűnéséig pénzt vett ki.
De mi lesz vele, ha Merritt meghal?
Gondolom, minden Williamre száll.
- Sok a kurva találgatás. - Ez nem segítség.
És felülnél, az ég szerelmére? Olyan, mintha egy levágott fejet néznénk.
Még pipa vagy, mert nem szóltam a rehabról, mi?
- Nem voltam pipa. - Azt hittem, sírni fogsz.
Kapd be! Azért szólhattál volna.
Ma kaptam beöntést. Arról is kellett volna?
Igen, mert jó kedvre derített volna. A boszi szerint újra fogsz járni.
Csak mozogni. Azért van egy kis különbség.
Akkor is jó lett volna tudni róla.
Ha William nem képes kezelni az alapot, akkor ki válik rá jogosulttá?
A törvényes gyámja kezelhetné helyette.
Az a nő azt mondta, ő a gyámja.
- Azt bizony. - Várjatok! Milyen nő?
- Szó szerint. - Szó szerint.
- Hová megyünk? Milyen nő? - Majd a kocsiban elmondom.
Na? Igazam volt?
Hahó!
Alice! Fáradjon be!
Helyezze magát kényelembe! Egy perc!
- Pókhálói vannak. - Azok nem az enyémek.
Egy pók ráeshet a páciensére a plafonról.
Előfordulhat.
Állítólag szerencsét hoz, ha az ember hajában mászkál.
Az kizárt. Én ezt kétlem.
Gondolom, látta az újságot.
- Én figyelmeztettem. - Segítenie kéne neki.
Ahhoz itt kellene lennie.
- Mi? - Tegnap sem jött el.
Jézusom! Carl!
Nyomnék a lapjára egy pecsétet, és útnak ereszteném,
de ha utána történik valami, engem vesznek elő.
- Már történt is. - Arról maga tehet, nem én.
Jó kis ötlet volt az alagsorban tartani,
mert amikor onnan dühösen emberek közé engedi…
Egy újságírót már megruházott.
Csak meglökte.
És ha egy gyanúsítottat is meglök? Vagy egy kollégát?
És ha önmaga ellen fordul?
Sok mindenre képes, de olyat sosem tenne.
Biztos benne? Jelenleg egy joghézagba kapaszkodik,
miszerint a döglött aktázás nem számít aktív szolgálatnak,
de ez egy kicsit visszafelé sült el. Igaz?
És ha csak magával nem kompatibilis?
- Mire céloz? - Hogy nem jár el magához.
Nem minden terapeuta alkalmas minden páciens számára.
Ez így igaz.
Akkor lehet, hogy Carl egy másik terapeutával többre menne.
Előfordulhat.
Akkor keresse meg azt, aki tökéletesen passzol hozzá!
Carlt ismerve biztos szívesen válogat majd önnel.
Csak igyekszem gyakorlatias lenni.
Nem az én cirkuszom, nem az én majmaim. Ez egy mondás.
„Tatty-bye.” Ezt adja át neki!
- Morck. Dr. Wallace-hoz jöttem. - Ismerem magát.
Hé! Oda nem mehet fel.
Hadd végezzék a munkájukat! Hívja dr. Wallace-t!
- Nem foglalt időpontot. - Tényleg nem.
Csukja be az ajtót, doki!
Mire véljem ezt a betolakodást?
Üljön le, kérem!
Miért engedi meg William Lingardnak, hogy itt lakjon teljesen ingyen?
Én nem engedek meg semmit.
A megállapodás szerint ő kap szállást,
én pedig kedvező környezetben vizsgálhatom.
- Kedvező? Úgy érti, otthonos? - Úgy van.
Senki sem virul ki rideg környezetben, amilyen az intézményeink többsége.
William!
Rengeteg adatot gyűjthetett már róla
ez alatt a négy év alatt.
Elég sokat. Igen.
És hozzáteszem, hogy William állapota eközben jelentősen javult.
A múltkor azt mondta, romlott.
Szerintem félreértett.
St. Moritz. Szép kis hely!
William!
Azt mondta, jogosult engem távol tartani Williamtől,
mivel maga a törvényes gyámja.
Így igaz. Az vagyok.
És ez mit is jelent?
Egyszerűen fogalmazva mindenről én döntök vele kapcsolatban.
A pénzügyeivel kapcsolatban is?
Ezt most nem egészen értem.
Szerintem viszont érti.
- Akkor nem tetszik, amire céloz. - Mi is lenne az?
Hogy valamilyen módon lopok az egyik páciensemtől, ami abszurdum.
Nagyon szép tányér!
- Mi folyik itt? - Ez a páciens nincs jól.
Távoznia kell.
- Rendőrség. Hozzá jöttünk. - Nem érdekel. Nem lehetnek itt.
- Mi van vele? - Azt a kurva!
Gyámjaként intézhetem az ügyeit,
de csak a vagyonkezelőjén keresztül.
Amire nincs semmi okom, hiszen önerőből gondoskodom Williamről.
Csak éppen a vagyonkezelőnek négy éve nyoma veszett.
Ezért jelölt ki a bank egy ügyvédet erre a feladatra.
Aha. Az a bank Jersey szigetén.
Bárhol is van. Igen.
- Rose! Segíts! - Nem engedem.
Nem kértem az engedélyét.
Ide hallgasson, barátom! Jobb, ha félreáll.
Köszönjük!
- Oké. - Fordítsuk meg!
- Jó. - Óvatosan!
Tegyük fel, hogy átkutatom ezt az irodát!
Mennyi az esély rá, hogy találok itt
egy csekkfüzetet vagy bankkártyát, ami William nevére szól?
Nulla.
Mivel itt nem fog keresgélni házkutatási parancs nélkül.
- Vicces ez a válasz. - Mert?
Mert válaszolhatott volna csak annyit, hogy: „Nulla.”
Meghatalmazottként magamnál tarthatom a dokumentumait.
Igen, de állítólag ön állja William ellátását.
- Mert cserébe annyi tudásra tesz szert! - De vannak bizonyos szabályok.
Ha pénzt vennék ki William alapjából, minden pennyvel el kéne számolnom.
Például egy 2024-es SLC 250D Mercedes általános éves szervizköltségével?
Ilyesmi miatt azonnal auditálnának. De rajta! Élvezkedjen csak!
Mivel nincs rokon, aki panaszt tenne, kevés esély van rá, hogy észreveszik.
A banknak azért jó eséllyel feltűnne.
A rendszer jelzi, ha valaki túllépi az engedélyezett keretet.
Hány egyke páciense van, aki rengeteg pénzt örökölt?
Na jó. Távozzon! Maga nemcsak pimasz, de még sértő módon vádaskodik is.
Mit szól majd egy ügyész,
amikor meghallja, hogy Merritt Lingard eltűnése után
maga keselyűként csapott le az öccsére, és költeni kezdte a pénzét?
Ki innen!
És amikor a maga köreiben is megtudják…
Mekkora szívás lesz!
Magának annyi.
- Nekem? - Aha.
Tudja, hogy kiket ismerek a maga köreiben?
Nem, de magasról leszarom.
Szóval tartogassa ezt a jogosfelháborodás-műsort
a tárgyalásra! Oké?
- Begyógyszerezték. - Semmi baja.
- Csak leszedáltuk. - Miért?
Néha zaklatott lesz, és kap egy kis Thorazine-t vagy Haldolt.
Néha? Vagy pont mielőtt megérkeztünk? Hány páciensét tartja begyógyszerezve?
Mindegyiküket.
Basszus!
Hol van William?
- Tegyétek a kocsiba! - Erre nincs fel…
Ne!
Ne! Így is épp elég nagy szarban van.
Talán nem tervelte ki előre.
Később alakulhatott így, miközben Williamre vigyázott.
És miután rájött, milyen könnyen lehet így pénzhez jutni, már képtelen volt leállni.
De mint a sikkasztók többsége,
éjjel maga is úgy alszik, mint a tej, mert elhiszi, hogy megdolgozott érte.
Beszélnék az ügyvédemmel.
Nem győzöm eléggé hangsúlyozni, hogy ezt nagyon nem szeretném megbánni.
Nem csomagoltunk össze semmit. Kell majd neki egy fogkefe meg…
Jasper!
Jaspert láttam az előbb?
Őt.
Alapvető holmikért jött haza, de csak egy vízipipát vitt el.
Miért nem mondtad, hogy várjon meg?
Mert azt kérted, foglalkozzak a saját dolgommal.
De ez most olyan, mint egy időzített bomba.
- Nyugi! A lakás még nem robbant fel. - Jasperről beszélek.
Értettem a metaforát.
Rossz napod volt?
Menj a picsába!
Csináld! Kapcsold vissza nyugodtan!
Várj! Én is itt lakom.
Mintha nem tudnám.
- Joggal aggódom. - Én meg joggal leszarom.
Vannak kötelességeid. Ezt nem halogathatod tovább.
Mondja, aki nyolc éve írja a diplomamunkáját Wittgensteinről.
Kierkegaardról, te seggfej! Soha nem figyelsz?
Pedig nem ártana, mert a fő kérdés nála: „Miért kelünk fel reggelente?”
Mindenkinek egyedi oka van rá. A saját igazsága.
- Érdekel az enyém? - Rohadtul nem.
Imádom az életem!
A tanulást, a munkám, a barátaimat, a hobbijaimat. Na és te?
Ha vannak barátaid meg hobbijaid, mi a faszt keresel itt mindig?
Én is kérnék! Köszi!
Jól idevágtad, te pöcs!
És elárulom, hogy emberábrázolás-tanfolyamra járok.
Még egy kedves hölgyet is megismertem ott. Portugál. Vagy brazil.
Flörtölünk. Vagyis én vele, mert nem beszél jól angolul, de azért…
Fel kell fedezned, hogy mi a saját igazságod, Carl.
Mindenkiért, de főként miattam.
Befejezted? Jobban bírtam, amikor Yokót idézted.
A francba, Carl! Gondolkozz el ezen!
Jesszusom!
El ne aludj a kanapén! Csak még depressziósabban ébredsz.
- Hova készülsz? - Mosodába.
Mielőtt bezár.
Azt a szabadidődben intézd! Itt rendőrségi munkavégzés folyik.
Nem az én mosodámba, hanem Merrittébe.
Azt teszem, amit mondtál. A szokványos dolgokat vizsgálom.
Pontosan mit is?
- Hülyeségnek fogod tartani. - Az tuti.
De azért fejtsd ki, különben kirúglak,
és húzhatsz vissza bohóckodni az emeleten lévő gennyládákhoz.
- Carl! Ilyet nem szabad mondani. - Milyet? A bohóckodni szót?
Nem. Gennyládáknak nevezni őket. A kocsmában elmegy, de a munkahelyen nem.
- Vannak szabályok. - Chaucer is használta.
Csakhogy ez nem Ó-Anglia, te pedig nem Beowulf vagy.
Beowulf? Chaucer a Canterbury meséket írta.
Ki vele, bathi asszonyság!
Újra átnéztem Merritt nyugtáit és kártyás tranzakcióit.
De ezúttal egy évre visszamenőleg, és ismétlődő dolgokat láttam. Nagyjából.
Mindig az ügyészség közelébe járt vásárolni,
ami logikus, mert ahol Williammel laktak, ott nincsenek boltok.
Szóval munka után bevásárolt, elintézte az egyéb ügyeit, aztán hazament.
De feltűnt, hogy az egyik hely, ahová elment,
egy mosoda a Cowgate közelében, elég távol esik az ügyészségtől.
Először nem tűnt furcsának,
mivel Merritt biztos jó helyre vitte a ruháit,
hiszen annyira szépek!
Bízhatott benne,
hogy vigyáznak a csinos ruhácskákra.
Csakhogy ez a hely nem ilyen. És úgy látom, csak egyszer járt ott,
míg egy flancos helyen, az irodához közel, számtalanszor.
A kivonatok szerint évek óta csak oda járt.
De akkor mit keresett a másik helyen? Ja, ráadásul az eltűnése előtt egy héttel.
Vidd Akramot is!
Szuper!
Dixon nyomozó vagyok. Ő pedig Salim nyomozó. Maga a tulajdonos?
Igen.
- Shirley Atkins? - Miről van szó?
Van itt egy négy évvel ezelőtti nyugta.
Talán tud némi információval szolgálni a vevőről.
Megnézem, de kétlem.
Ilyen sokáig nem őrzök meg semmit.
Hát ez meg mi?
- Tudják, hogy ismerem őt. - Elnézé…
Azt hiszik, segítek megtalálni azt a ribancot?
Azok után, amit Kirstyvel tett?
- Ismerte Merrittet? - Bár ne ismertem volna!
- Az ügyfele volt? - Nem volt az.
Bocsánatot akart kérni tőlem és Keithtől, de berezelt.
Aznap Danny, Kirsty testvére volt itt.
Ránézett, és azt mondta, ki szeretné tisztíttatni a kabátját.
Aztán elhúzott.
Akkor önöknél hagyta a kabátját? Megvan még?
Viccel? Elégettem a francba.
- Miért akart bocsánatot kérni? - Miért nem kérdezik meg a lányomat?
Kirstynek hívják? Hol találom meg?
A Pentlandsben.
Börtönben van?
Oda vitték, miután Merritt Lingard kis híján megölette a Saughtonben.
Mark Gilbey járőr. Emlékszel rá?
- Kellene? - Ő volt az első társam.
Kiküldték egy esethez.
Verekedéshez egy kocsma előtt.
Jelentéktelennek tűnt, míg elő nem került egy kés,
és Mark ott nem feküdt egy vértócsában.
Túlélte, de végül leszerelt.
Talán nem mi tehettünk róla,
de attól még bűntudatom volt.
Még most is van.
De nem akartam helyet cserélni vele.
Én sem azt mondtam. Nem egészen.
Tulajdonképpen de.
Jól vagy, Carl?
Erről megoszlanak a vélemények.
Véleményekből nincs hiány. Vannak itt néhányan, akik aggódnak.
- Jól vagyok. - Nem érted aggódnak.
A presztízsük miatt.
Egy újságíró akart magának egy jó sztorit. Túlreagáltam.
El akarnak távolítani.
- De a döntés a tiéd, nem? - Ez igaz.
Nekem kell tartanom a hátamat a hasonló drámák miatt.
De ugye nem hagyod magad befolyásolni?
Ezt nem tudhatod, Carl!
Régóta ismerjük egymást, de ebben a helyzetben
talán érdemes adni a többiek véleményére.
Okkal küldtél le a kibaszott alagsorba.
Ez igaz.
Hogy csendben tedd a dolgod, és ne törj borsot az orrom alá.
Ne legyek se szem előtt, se láb alatt, de végezzek el egy piszkos munkát, ugye?
Miféle piszkos munkáról beszélsz?
Miért pont Fergus Dunbarnak adtad Merritt Lingard ügyét?
Gondolom, épp ő volt a soros.
- Miért? - Csak mert fontos ügynek számított.
A főnökeid gerjednek az ilyesmire, vagyis jó zsarura kellett volna bízni.
- Alapos munkát végzett. - Akkor miért vetted el tőle az ügyet?
Mert már nem volt több nyom, és máshol volt rá szükség.
Máshol?
- Házon kívül? - Azt már ő akarta, nem én.
Kedveltem Fergust.
Merritt Lingardról meg hirtelen mindenki elfeledkezett.
- Nem mindenki. - Mi történt?
Éjjel felhívtak, hogy állítsd le a nyomozást?
Én vagyok az első nő ebben a pozícióban,
és igen, ez fontos a számomra,
ahogy annak is az lesz, aki a helyemre kerül.
Vagyis behódoltál, mert féltetted a kibaszott pozíciódat?
Egyáltalán nem ezt mondtam. Nem vagyok gyáva.
Kiállok magamért, ha kell, ezt te is nagyon jól tudod.
- Emlékeztesselek rá… - Inkább ne!
Nem egyszer mentettem meg a segged.
Itt is, és odakint is.
Az ügy kapcsán hibáztatok. Valamit elcsesztetek, és nekem kéne helyrehoznom.
Csak szeretném, ha megoldanád az ügyet,
és nem rúgatnád ki magad az agybajod miatt.
- Megoldható? - Attól függ.
Számíthatok rád?
Ha ilyet kérdezel, nem figyeltél elég jól.
És ne érzelgősködj! Ne akarj egy másvalaki bőrében lenni!
Helló, Kirsty! Üljön le!
Meg akarnak szívatni, hogy ne szabadulhassak feltételesen?
- Nem. - Csak hat hetem van addig.
- Jól viselkedett. - Kurva jól.
- Visszamegy majd a mosodába? - Abból elég volt, köszönöm.
Elhúzok innen jó messzire.
Új életet kezd?
Eltűnök.
- Maga fél. - Hülye lennék, ha nem félnék.
Ki támadta meg a Saughtonben?
Mivel kapásból kiszúrták a szememet, nem igazán tudom megmondani.
Merritt Lingard nem sokkal utána tűnt el.
Igen. Megölettem.
- Amiért majdnem megöletett. - Tényleg?
A bérgyilkosom követte őt a kompra,
és a vízbe lökte.
Akkor ezzel az ügy megoldva.
Szívesen.
Mi az?
Előfordul, hogy valakire ráijesztenek, hogy elhallgattassák.
De van, hogy ezt a részt átugorják, és azonnal, végleg elhallgattatják.
Értem.
A sérüléseit elnézve az ön elleni támadást nem figyelmeztetésnek szánták.
Végezni akartak magával.
Ezzel nem mondtam újdonságot. Jogos a félelme.
Maga tud valamit,
és korai szabadulást remélve elmondta Merrittnek.
De valami közbejött.
Közbe, bassza meg!
Az a nő megszívatott.
Mi volt az információ?
Nem fogok tanúskodni.
Nem állok bíróság elé. Soha többé nem vállalok be ilyesmit.
Nem hibáztatom érte.
Érti?
Egy női menedékhelyen laktam.
Még mielőtt letartóztattak.
És találkoztam ott egy nővel.
Nem volt ott sokáig, de eléggé összebarátkoztunk.
Azt mondta, a férje meg akarja ölni. Agyba-főbe verte.
Tele volt monoklikkal, több bordája is eltört.
Eltörte a kibaszott arccsontját.
Biztos volt benne, hogy a férje rátalál a menhelyen, ezért lelépett.
Utána nem találkoztam vele, és nem is gondoltam rá,
amíg meg nem láttam őt a híradóban.
Miért volt benne?
Lingard egyik esete kapcsán.
Az a férfi, aki megölte a feleségét. Finch.
Az a nő az ő felesége volt.
Andrea Finch.
Tanúként elmondtam volna, hogy beszéltünk a menhelyen,
és korábban kiengedtek volna.
De az utolsó pillanatban az a ribanc meggondolta magát.
Azt mondta, nem tanúskodhatok,
mert egy magamfajta szava nem hiteles.
De közben híre ment az egyezségünknek,
ezért felhívtam,
és elmondtam neki,
hogy nem vagyok biztonságban.
És hogy megfenyegettek.
Kicsoda? Ki fenyegette meg?
Két ribanc. Két kibaszott életfogytigos.
Előkapták a bökőt, mert felhergeltem valami nagykutyát.
- Ki fizet nekik? - Fasz tudja!
Ötszáz font ment a számlájukra, a nevem meg ott volt egy szennyeszsákban.
De miért, amikor azt sem tudják, mit tud?
Mert Finchnek vannak itt ismerősei,
akik tudják, hogy beszéltem magával. Segítenie kell.
Na és mit tett Merritt?
Honnan hív?
A cellámból.
Becsempészett mobilról?
Nem mindegy, bassza meg? Mondom, gáz van.
Sajnos nem tehetek semmit.
Szemét kurva!
Be van tépve?
Kibaszottul félek!
Betépett?
Mégis mit vár tőlem?
Jézusom!
Letette.
Mi mást tehettem volna?
Keresztbe tettél. Nem engedted Kirstyt tanúskodni.
Nem mentél volna vele semmire.
Csak rontott volna a helyzeten.
Kirsty Atkinst megkéselték.
Úristen!
- Mennyire vészes? - Nem tudom.
Még él, de kómában fekszik.
Az, hogy így alakult, Kirsty szar döntéseinek az eredménye.
Te nem tehetsz semmiről.
Ezt mondd a családjának! Biztos megnyugtatná őket.
Először szemen szúrták, aztán tüdőn.
A szívét csak pár milliméterrel tévesztették el.
Három szúrásból kettő totál pontos volt, a harmadik nem sokon múlt.
Ha nem a börtönben történt volna, egy profira gyanakodnék.
Miért? Maga szerint őket hol találja?
Itt Sam Haig.
- Kirsty! - Halló!
Rendben van.
- Merritt? - Beszélek magával.
Mondja meg, hol és mikor!
A feliratot fordította: Török Lajos